Pa, seun dwing werker glo om met hond seks te hêArgieffoto “Die aanklagte is verpligte poging tot verkragting, intimidasie en crimen injuria,” het kapt. Stephen Thakeng, woordvoerder van die polisie, gesê. Volgens Thakeng het die seun (16), die hond en die werker (57) die pa se sakeperseel opgepas toe die seun glo die hond beveel het om die werker aan te val. Die seun het toe glo die werker se gordel verwyder en die “hond opdrag gegee om die werker te verkrag”. Thakeng het gesê daar is glo ŉ video en foto’s van die voorval geneem. Die werker het die beweerde voorval glo by die pa (47) aangemeld, wat toe glo gedreig het om hom dood te maak. Die pa en seun het op 17 Maart in die hof verskyn. Die pa is op borgtog van R2 000 vrygelaat. Die saak is tot 1 April uitgestel.